"Diavolul din Paris“. O caricatură cu Macron, pe prima pagină a unui ziar din Iran.
Revolta musulmanilor față de francezi e departe de a se sfârși. Iranienii "au răspuns cu aceeași monedă“ la caricatura cu profetul Mohamed din seria lansată de Charlie Hebdo, preluată într-un ziar francez. Marți, o caricatură cu Emmanuel Macron a apărut pe prima pagină a unui ziar din Iran.
Nu e o noutate pentru tine că protestele faţă de Franţa se răspândesc în Orientul Mijlociu. Acum, iranienii "au răspuns cu aceeași monedă“ la faptul că un ziar din Franţa, La Nouvelle Republique, a preluat pe 18 octombrie o caricatură cu profetul Mohamed din seria lansată de Charlie Hebdo.O mare parte a lumii musulmane își arată ostilitatea față de Franța și de șeful statului și o face în moduri cât mai… inventive. Marți, un ziar din Iran a pus pe prima pagină o caricatură cu Emmanuel Macron, președintele francez având înfățișarea diavolului.Caricatura este însoțită și de un titlu sugestiv – "Diavolul din Paris“ – și vine în contextul în care tot marți palestinienii au ars poze cu preşedintele francez.